ব্যস্ত দীপিকা

দারুণ ব্যস্ত রয়েছেন অভিনেত্রী দীপিকা পাডুকোন।গত সপ্তাহেই হায়দারাবাদ গিয়ে পৌছেছেন তিনি।তখনই জানা গিয়েছিল দক্ষিণী পরিচালক নাগ অশ্বিনের ছবি  ‘প্রজেক্ট কে’-র শ্যুটিংয়ের জন্যই হায়দারাবাদ গিয়েছেন দীপিকা।অবশেষে শনিবার থেকেই ছবির শ্যুটিং শুরু করে দিলেন দীপিকা পাডুকোন।ছবিতে দীপিকার বিপরীতে দেখা যাবে সুপারস্টার প্রভাসকে।‘প্রজেক্ট কে’-তে রয়েছেন অমিতাভ বচ্চনও।‘পিকু’ ছবির পর ফের একসঙ্গে দেখা যাবে বিগ-বি ও দীপ্পিকে।আপাতত বেশ কিছুদিন হায়দারাবাদেই থাকবেন দীপিকা।রামোজি ফিল্ম সিটিতে প্রভাস ও দীপিকাকে নিয়ে শ্যুটিং করবেন পরিচালক নাগ অশ্বিন।শ্যুটিংয়ের জন্য ফিল্ম সিটির ভিতরে নতুন সেটও তৈরি করেছেন নির্মাতারা।

শোনা যাচ্ছে ভারতের ব্যয়বহুল ছবিগুলির মধ্যে অন্যতম হতে চলেছে প্রভাস-দীপিকার ‘প্রজেক্ট কে’।কিছুদিনের মধ্যেই নাগ অশ্বিনের ছবির শ্যুটিং পর্ব মিটিয়ে অভিনেত্রী মুম্বই ফিরবেন বলে খবর রয়েছে।আগামী ২৪ডিসেম্বর মুক্তির অপেক্ষায় রণভীর সিং অভিনীত কবীর খানের ছবি ‘৮৩’।ছবিতে কপিলদেবের স্ত্রী রোমি ভাটিয়ার ভূমিকায় ছোট্ট চরিত্রে অভিনয়ও করেছেন দীপিকা।রণভীর সিং,কবীর খান,পঙ্কজ ত্রিপাঠী সহ ‘৮৩’-র অন্য সদস্যদের সঙ্গে ছবির প্রচারেও অংশগ্রহন করবেন তিনি।